**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **21.07.2021 o 10.00h.**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Monika Smutná - office manager

Richard Bednár - zástupca riaditeľky

**Hostia:** Erika Gregorová, p. Gregor – art Slnečnice, o.z. (cez telefón)

Mgr. Ján Sirotka -zriaďovateľ SZUŠ Prokofieova

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Zmena programu z časového dôvodu:

P. Fabián navrhol zmenu programu tak, aby znel nasledovne:

1. art Slnečnice, o.z.
2. Projekty podujatí – Zmena Obchodného plánu na rok 2021( projekty)
3. Schodisko SD Trávniky
4. Kontrola úloh
5. Hospodárenie za 1. polrok 2015
6. Elektrina - optimalizácia
7. Prenájom LUDUS
8. Poistenie členov predstavenstva
9. Rôzne
10. Termín ďalšieho stretnutia predstavenstva

Keďže neboli ďalšie návrhy na zmenu a na doplnenie programu, PP dal hlasovať o upravenom návrhu programu.

*Hlasovanie:*

*Za: 3*

*Proti: 0*

*Zdržal sa: 0*

Program bol prijatý.

**Bod č. 1. – art Slnečnice, o.z.**

SZUŠ Prokofieova si podala žiadosť dňa 27.5.2021 o dlhodobý prenájom nebytových priestorov v SD Trávniky na priestory č.5,6.9. a priestory šatní. V sálach č. 9 a 6 pôsobí okrem iných subjektov aj art Slnečnice, o.z., ktoré s deťmi precvičuje pohybovú prípravu. Predmetné o.z. tu pôsobí na krátkodobý mesačný prenájom. Predstavenstvo, ktoré sa konalo 09.06.2021 uvedenú žiadosť SZUŠ Prokofieova schválilo. Na základe oznámenia pani Gregorovej z art Slnečnice, o.z. o schválení žiadosti pre SZUŠ Prokofieova a tým pádom nemožnosti ďalej pokračovať v ich aktivitách v daných sálach, kontaktovala členku predstavenstva p. Ďurajkovú s nesúhlasom schválenia žiadosti nakoľko má aj ona silný záujem pôsobiť naďalej v priestoroch SD Trávniky, keďže tu 7 rokov nacvičuje, má väčšiu variabilitu krúžkov a klientov rôznej vekovej kategórie. P. Gregor sa vyjadril tak, že nebojujú za art Slnečnice, o.z. ako takú, ale bojujú za viac, ako 200 ľudí (Ružinovčanov), ktorí, ako vravel, za nimi stoja a podporujú art Slnečnice. P. Gregorová navrhla, že by si priestory č. 6, č. 9 najali za rovnakých platobných podmienok, ako SZUŠ Prokofieova, aj keď o presnej sume nemá informáciu. Pani Gregorová tiež povedala, že v minulosti ústne žiadala o dlhodobý prenájom spomínaných priestorov. V tom čase predstavenstvo v predchádzajúcom zložení žiadosť neschválilo a jednalo sa len o ústnu žiadosť art Slnečnice, o.z., nakoľko v priestory si prenajímalo viacero subjektov na krátkodobý prenájom: pripomenula pani riaditeľka CULTUS Ružinov, a.s. pani Kozáková, ktorá bola v tom čase predsedkyňou predstavenstva. Pani Gregorová tiež povedala, že aj za súčasného predstavenstva ústne žiadala o dlhodobý prenájom spomínaných priestorov u p. Prešinského – správcu SD Trávniky, ktorý v Spoločnosti už nepracuje. Pani Ďurajková, ktorá iniciovala, aby sa zmluva so SZUŠ Prokofieova zatiaľ nepodpisovala a celú situáciu chce riešiť na dnešnom predstavenstve navrhuje uprednostniť toho, kto je v priestoroch dlhšie, plní si svoje úväzky vždy načas, kto má zaužívanú klientelu, - rozhodnutím predstavenstva prídu o priestory pre nácviky aj konkrétni rodičia a ich konkrétne deti, pričom SZUŠ Prokofieova podľa jej slov nestratí zrušením rozhodnutia o dlhodobý nájom nič, keďže v predmetných sálach nenacvičuje – v SD Trávniky má prenajatú inú sálu len pre svoje účely. Tiež podotkla, že o.z. si dávalo, hoci ústnu, žiadosť o dlhodobý nájom, no odpoveďou im bolo to, že dlhodobý nájom na dané sály nie je možný. Podľa jej slov by bolo férové ponúknuť možnosť podať si žiadosť o dlhodobý nájom obom subjektom, ktoré o to v minulosti prejavili záujem. Podotkla, že hoci by nemala rozhodovať iba ekonomická stránka, o.z., dalo takú istú finančnú ponuku na dlhodobý nájom ako SZUŠ Prokofieova. P. Fabián, ako PP, uviedol, že zmluvu, na základe apelu p. Ďurajkovej, zatiaľ nepodpísal, aby vytvoril časový priestor na rokovanie a získanie väčšieho množstva informácií, no pokiaľ sa situácia nezmení, zmluvu bude musieť podpísať, pretože je viazaný rozhodnutiami predstavenstva. P. Fabián povedal, že sa medzičasom spojil so zástupcami OZ art Slnečnice a tiež SZUŠ Prokofievova, dal si poslať správy a vybrané zmluvy, prešiel si zápisy predstavenstva a venoval danej téme takmer 20 hodín. Pri diskusii apeloval na všetky strany, aby hľadali spoločné riešenie a kompromis. Slovo si zobrala aj pani Pilková členka predstavenstva, ktorú mrzí postup komunikácie. Podľa nej sa to mohlo vyriešiť najprv na pôde predstavenstva Spoločnosti. Taktiež sa pani Pilková spýtala pani Gregorovej, aké investície vykonali v daných priestoroch. Na otázku odpovedal pán Gregor, že jednej z miestností namaľovali časť dreveného obkladu a umiestnili drobný mobiliár. Na základe pozvania pánom predsedom predstavenstva p. Fabiánom prišiel pán Sirotka zriaďovateľ SZUŠ Prokofieova, ktorý prítomných oboznámil s činnosťou SZUŠ, ktorá funguje 29 rokov, v roku 2013 zrekonštruovali sálu č.9 za cca. 7,500€ spolu aj s toaletami so súvisiacim prísľubom Spoločnosti, že im budú miestnosti č. 6 a č. 9 dané do dlhodobého nájmu. K tomuto nájmu nedošlo, pretože sa zmenilo personálne obsadenie vedenia Spoločnosti, a nové neakceptovalo ústnu dohodu predchádzajúceho, keďže malo inú predstavu o koncepcii prenájmu väčších miestností. Pani Ďurajková podotkla, že o.z. nemá trpieť za prísľuby bývalých vedení spred 8 rokov, pretože s tým nič nemá spoločné. SZUŠ má 1800 žiakov z toho žiakov z MČ Ružinov okolo 800, takže potrebujú rozšíriť priestory. Nakoľko p. Kurhajcová nebola prítomná na stretnutí predstavenstva Cultusu, kedy bola odsúhlasená žiadosť o dlhodobý prenájom SZUŠ Prokofieova, dopytovala sa na spôsob, akým prebehol celý schvaľovací proces, a či nedošlo k uprednostneniu jedného záujemcu na úkor druhého, nakoľko v takom prípade by žiadala zrušenie rozhodnutia o dlhodobom prenájme SZUŠ Prokofieova. Ako pánom Sirotkom, zriaďovateľom SZUŠ Prokofieova, tak aj pani riaditeľkou CULTUS, a.s., p. Kozákovou bolo ozrejmené, že SZUŠ Prokofieova si ako jediný záujemca podala písomnú žiadosť o dlhodobý prenájom priestorov v SD Trávniky, pričom z viacerých relevantných dôvodov bolo tejto žiadosti vyhovené. Z dôvodu, že oba subjekty pôsobiace v SD Trávniky, SZUŠ Prokofieova, ako aj art Slnečnice, o.z. prejavili v minulosti záujem o dlhodobý prenájom priestorov, apelovala na p. Sirotku o ústretovosť a nájdenie kompromisného riešenia fungovania oboch subjektov v SD Trávniky, čo pán Sirotka aj prisľúbil. PP, pán Fabián, sa spýtal či SZUŠ vie spraviť kompromis pre art Slnečnice, o.z.. Pán Sirotka navrhol kompromisné riešenie, že miestnosť č.9 im vie podnajať na popoludnia v pracovných dňoch, pričom ide o miestnosť, ktorú art Slnečnice, o.z., využívajú primárne. O tomto návrhu boli p. Gregorová, pán Gregor z art Slnečnice oboznámení a zobrali si čas na premyslenie. P. Ďurajková poprosila predsedu predstavenstva o nepodpísanie zmluvy so SZUŠ Prokofieova pokiaľ sa o.z. k ponuke nevyjadrí. Podľa jej slov by bola spravodlivejšia ponuka z opačnej strany, kedy by priestory mohlo o.z. prenajímať SZUŠ Prokofieova. PP povedal, že sľúbil p. Ďurajkovej, že počká s podpisom do konca minulého týždňa, pričom počkal až do nasledovného stretnutia predstavenstva a zmluva bola odsúhlasená oboma stranami a je pripravená na stole na okamžité podpísanie. P. Ďurajková povedala, že treba dať art Slnečnice, o.z., na vyjadrenie aspoň 2 dni, t. j. do piatku 23.07.2021.

P. Ďurajková formulovala nasledovné uznesenie:

Uznesenie: č. 21.07.2021 / 1.*: Predstavenstvo ruší rozhodnutie č.10 zo dňa 09.06.2021 so žiadosťou o dlhodobý nájom priestorov v SD Trávniky na miestnosť č. 6 a 9. a kabinet č. 5 pre SZUŠ Prokofieova. Predstavenstvo prehodnotí žiadosti o dlhodobý nájom predmetných priestorov SZUŠ Prokofieova a art Slnečnice, o.z., po obdržaní vyjadrenia od art Slnečnice, o.z. ohľadom predloženej ponuky.*

*Hlasovanie:*

*Za: 1 ( p. Ďurajková )*

*Proti:* 0

*Zdržal sa:* 3 ( p. Fabián, p. Pilková, p. Kurhajcová )

Uznesenie nebolo prijaté.

**Bod č. 2. – Projekty podujatí**

P. riaditeľka predstavila projekty podujatí Symfónia umenia, Na vlnách fantázie, nové Kultúrne leto. Zároveň navrhla zmenu Obchodného plánu v projektoch podujatí a to z dôvodu pandemickej situácie, ušetrenia a zároveň optimalizácie jednotlivých rozpočtov na podujatia.

Uznesenie: č. 21.07.2021 / 2.*: Predstavenstvo schvaľuje návrh aktualizácie OP 2021 tak, ako bol zaslaný pani p. riaditeľkou 20.07.2021.*

*Hlasovanie:*

*Za: 4*

*Proti:* 0

*Zdržal sa:* 0

Uznesenie bolo prijaté.

**Bod. č. 3 – Schodisko SD Trávniky**

P. Fabián oboznámil prítomných s tým, že bol osobne na MÚ MČ – Bratislava Ružinov sa informovať o stave uskutočnenia projektu a dostal odpoveď, že projekt je zaradený do plánu investícií. MÚ v súčasnosti rieši prioritne 9 iných veľkých investičných projektov, napr. výstavbu novej škôlky.

**Bod. č.8 – Poistenie členov predstavenstva**

Pani riaditeľka oboznámila, že sme dostali dve ponuky na poistenie členov predstavenstva od UNIQA poisťovňa, a.s. Slovenská republika a od Premium Insurance Company Limited. Pani Ďurajková, si prešla ponuky s tým, že spol. UNIQA poskytuje vyššie poistné krytie. P. riaditeľka dodala, že cena od spoločnosti UNIQUA za dané poistenie členov predstavenstva je nižšia, a teda ponuka je celkovo výhodnejšia. Predstavenstvo zobralo informáciu o výbere poisťovne pre účely poistenia členov predstavenstva na vedomie.

**Bod. č. 7 – Prenájom LUDUS**

P. Fabián oboznámil prítomných, že sa stále čaká, kedy spoločnosť LUDUS osloví Spoločnosť ohľadne prenájmu.

**Bod. č. 5 – Hospodárenie za 1. polrok 2021**

P. Fabián informoval, že za obdobie Január až Máj 2021 zaznamenala stratu v sume cca. 26 tis. Eur, pričom veľké výpadky sú hlavne z príjmov z krátkodobých prenájmov, a taktiež oboznámil s hospodárením z pohľadu dôležitých položiek obsiahnutých v hlavnej účtovnej knihe.

**Bod.č. 9 - Rôzne**

p. Pilková sa vzdialila.

Uznesenie: č. 21.07.2021 / 3.*: Predstavenstvo schvaľuje žiadosť o zľavu na prenájom malej sály v DK Ružinov na krátkodobý nájom pre päť termínov nakrúcania talk – show p. Pavla Jančov.*

*Hlasovanie:*

*Za:* 2 (P. Ďurajková, p. Kurhajcová)

*Proti:* 0

*Zdržal sa:* 1 (p. Fabián)

Uznesenie bolo prijaté.

Uznesenie č. 21.07.2021/ 4.: *Predstavenstvo schvaľuje žiadosť o nájom priestorov v DK Ružinov pre spoločnosť KS Dallmayer, s.r.o., v rovnakom rozsahu a cene, ako doposiaľ s tým, že pôjde o uzavretie štandardnej dlhodobej zmluvy Spoločnosti.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 21.07.2021/ 5.: *Predstavenstvo schvaľuje žiadosť o nájom priestorov v DK Ružinov pre Jarmilu Mikušovú v rovnakom rozsahu a cene zvýšenej o 10% ako doposiaľ s tým, že pôjde o uzavretie štandardnej dlhodobej zmluvy Spoločnosti.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 21.07.2021 / 6.: *Predstavenstvo schvaľuje žiadosť o nájom priestorov v DK Ružinov pre Barefootovo, s.r.o., v rovnakom rozsahu a cene, ako doposiaľ stým, že pôjde o uzavretie štandardnej dlhodobej zmluvy Spoločnosti.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 21.07.2021 / 7.: *Predstavenstvo zrušuje svoje uznesenie č.: 02.07.2021 / 7. Predstavenstvo schvaľuje žiadosť spoločnosti M & M Jurišta, s.r.o., o splátkový kalendár podľa žiadosti na 48 mesiacov.*

*Hlasovanie*

*Za:* 3

*Proti:*  0

*Zdržal sa*: 0

Uznesenie bolo prijaté.

Uznesenie č. 21.07.2021/ 8.: *Predstavenstvo schvaľuje nájomné pre agentúru BIG agency na organizáciu podujatia ,,Zlaté nožnice“ v termíne 24.09.2021 v priestoroch dolného foier DK Ružinov vo výške 200Eur/podujatie.*

*Hlasovanie:*

*Za: 3*

*Proti:* 0

*Zdržal sa:* 0

Uznesenie bolo prijaté.

Uznesenie č. 21.07.2021/ 9.: *Predstavenstvo schvaľuje zľavu na nájomnom pre SZUŠ – Výtvarný ateliér LADON podľa žiadosti zo dňa 09.07.2021.*

*Hlasovanie:*

*Za: 3*

*Proti:* 0

*Zdržal sa:* 0

Uznesenie bolo prijaté.

Uznesenie č. 21.07.2021/ 10.: *Predstavenstvo schvaľuje žiadosť p.Kubíčka na úpravu zmluvy o prenájme priestoru v SD Nivy tak, že súhlasí s bodmi 1. a 3. a nesúhlasí s bodom č.2..*

*Hlasovanie:*

*Za: 3*

*Proti:* 0

*Zdržal sa:* 0

Uznesenie bolo prijaté.

Stretnutie predstavenstva opustila p. Kurhajcová. PP poznamenal, že predstavenstvo prestalo byť uznášaniaschopné.

Pani riaditeľka prišla s návrhom uzavrieť dohodu pre pracovnú činnosť zverejňovania zmlúv s p. Cúcorom za odmenu XXX EUR/ mesačne. P. Ďurajková namietala, že zverejňovanie zmlúv má vykonávať buď pracovník na sekretariáte alebo zamestnanec ekonomického oddelenia a to v rámci svojej pracovnej náplne. Dodala, že nový zamestnanec na ekonomické oddelenie by to mal mať vo svojej náplni práce, pri uzatváraní pracovnej zmluvy. Poznamenala, že kedysi pracovala na sekretariáte a mala okrem iného v agende zverejňovanie zmlúv, pričom sa jedná o krátky administratívny úkon vyžadujúci pár minút. Predstavenstvo rozhodnutie neprijalo vzhľadom na to, že nebolo uznášaniaschopné.

Body č. 4 a č. 6 sa neprejednali .

**Bod.č.10 – Termín ďalšieho stretnutia**

Predstavenstvo nestanovilo termín ďalšieho stretnutia predstavenstva.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 21.07.2021.

Zapísala: Monika Smutná